Departament d'Universitats, Recerca i Societat de la Informació
El Decret 123/2000, de 3 d'abril, pel qual es crea el Departament d'Universitats, Rercerca i Societat de la Informació i es determina el nombre dels departaments en què s'estructura l'Administració de la Generalitat de Catalunya, crea el Departament esmentat.
Aquest Decret respon a la necessitat de dotar aquest Departament de la seva estructura, la qual s'articula sobre la base de la configuració orgànica que preveu la Llei 13/1989, de 14 de desembre, d'organització, procediment i règim jurídic de l'Administració de la Generalitat, i així es regula la Secretaria General del nou Departament, que disposa d'una Direcció de Serveis adscrita.
Igualment es regulen els òrgans d'assistència al conseller i les unitats directives que integren el nou Departament.
Aquesta estructura, configurada sota els principis d'eficiència, descentralització i coordinació, ha de permetre que el Departament d'Universitats, Recerca i Societat de la Informació pugui dissenyar i aplicar les polítiques públiques que té assignades.
Per això, de conformitat amb el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat, a proposta del conseller d'Universitats, Recerca i Societat de la Informació i d'acord amb el Govern,
Funcions i estructura del Departament d'Universitats, Recerca i Societat de la Informació
Funcions del Departament d'Universitats, Recerca i Societat de la Informació
1.1 El Departament d'Universitats, Recerca i Societat de la Informació té atribuïdes les competències que determina l'article 1.2 del Decret 123/2000, de 3 d'abril, pel qual es crea el Departament d'Universitats, Rercerca i Societat de la Informació i es determina el nombre dels departaments en què s'estructura l'Administració de la Generalitat de Catalunya.
1.2 El conseller d'Universitats, Recerca i Societat de la Informació, com a titular del Departament, en dirigeix, en coordina i en controla l'activitat i té les atribucions que estableix l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
Estructura del Departament d'Universitats, Recerca i Societat de la Informació
2.1 El Departament d'Universitats, Recerca i Societat de la Informació, sota la direcció del conseller, exerceix les seves funcions mitjançant els òrgans següents:
b) La Secretaria per a la Societat de la Informació.
c) La Direcció General d'Universitats.
2.2 Resta adscrita al Departament d'Universitats, Recerca i Societat de la Informació la Secretaria del Consell Interuniversitari de Catalunya.
2.3 La Comissió Interdepartamental de Recerca i Innovació Tecnològica (CIRIT) resta adscrita al Departament d'Universitats, Recerca i Societat de la Informació.
2.4 El Consell Interuniversitari de Catalunya es relaciona amb la Generalitat de Catalunya mitjançant el Departament d'Universitats, Recerca i Societat de la Informació en els termes que preveu la Llei 15/1998, de 28 de desembre.
2.5 Els organismes esmentats als dos apartats anteriors es regeixen per les disposicions que conté aquest Decret i per la seva normativa específica aplicable vigent.
2.6 Com a òrgan consultiu del conseller, es crea el Consell de Direcció del Departament d'Universitats, Recerca i Societat de la Informació, amb les funcions d'assessorar el conseller pel que fa al seguiment de l'acció de govern que s'executa des del Departament, coordinar l'activitat del Departament i fer-ne el seguiment.
Aquest Consell integra els titulars de totes les unitats directives del Departament, de la Secretaria del Consell Interuniversitari de Catalunya i les persones del Departament que el conseller consideri oportú, i es reuneix prèvia convocatòria del conseller.
Les unitats d'assistència i suport del conseller d'Universitats, Recerca i Societat de la Informació, del qual depenen directament, són:
4.1 El Gabinet del Conseller té encomanades les funcions següents:
a) La coordinació de les funcions pròpies de les unitats en què s'estructura el Gabinet del Conseller.
b) Les altres funcions que el conseller li encomani.
Funcions de les unitats del Gabinet del Conseller
5.1 El Gabinet de Comunicació té les funcions següents:
a) La coordinació de les relacions amb els mitjans de comunicació.
b) L'anàlisi, la difusió interna i la repercussió del contingut informatiu dels diferents mitjans de comunicació.
c) La transmissió de notes de premsa i la preparació d'entrevistes i rodes de premsa.
e) L'elaboració dels informes que li siguin encarregats sobre aquest àmbit d'actuació.
f) Qualsevol altra funció que, d'acord amb la seva naturalesa, li sigui encomanada expressament.
5.2 L'Oficina de Protocol té atribuïdes les funcions següents:
a) Les relacions amb la unitat competent en matèria de protocol de la Presidència.
b) La coordinació de les activitats de protocol, d'actes públics organitzats pel Departament i d'aquelles en què aquest participa.
c) L'assessorament i l'assistència en matèria de protocol al titular del Departament.
d) Qualsevol altra funció que, d'acord amb la seva naturalesa, li sigui encomanada expressament.
a) La recerca de la informació necessària per donar resposta a les iniciatives del Parlament de Catalunya i de les Corts Generals pel que fa al Departament, en coordinació amb el Departament de Governació i Relacions Institucionals.
b) L'avaluació de l'adequació de les iniciatives parlamentàries del Parlament de Catalunya i de les Corts Generals a les línies d'actuació definides pel Govern.
c) L'elaboració dels informes que li siguin encarregats sobre aquest àmbit d'actuació.
e) Qualsevol altra funció que, d'acord amb la seva naturalesa, li sigui encomanada expressament.
La Secretaria del Conseller té les funcions següents:
a) La coordinació i la realització de les tasques administratives de suport al titular del Departament.
b) L'assistència, al titular del Departament, en l'organització de la seva agenda d'activitats.
Titulars dels òrgans d'assistència al conseller
El cap del Gabinet del Conseller, els responsables de les tres unitats que en depenen i el de la Secretaria del Conseller ocupen llocs de treball de caràcter eventual i es regeixen pel que estableix la normativa específica reguladora del personal eventual al servei de l'Administració de la Generalitat de Catalunya.
8.1 El secretari general del Departament d'Universitats, Recerca i Societat de la Informació exerceix les funcions que li atribueix l'article 13 la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, les altres que li assigni la resta de la normativa vigent i les que li siguin encomanades per delegació del conseller.
8.2 La Secretaria General s'estructura en els òrgans següents:
9.1 La Direcció de Serveis té les funcions d'administració, règim interior i gestió dels serveis generals del Departament, i les altres que li delegui el secretari general del Departament.
9.2 La Direcció de Serveis s'estructura en els òrgans actius següents:
a) El Servei de Recursos Humans.
b) El Servei de Gestió Econòmica.
c) El Servei d'Organització i Qualitat dels Serveis.
Al Servei de Recursos Humans li corresponen les funcions següents:
a) L'aplicació en el Departament de les polítiques del Govern en matèria de recursos humans.
b) La proposta de mesures que permetin adequar els efectius del Departament a les necessitats en matèria de recursos humans.
c) La gestió i l'administració del personal del Departament, d'acord amb la normativa vigent.
d) L'elaboració de les directrius referents a plans sobre necessitats de recursos humans.
e) La planificació de la formació del personal del Departament, l'assessorament, la coordinació de la detecció de les necessitats formatives del personal de les diferents unitats i el control i la coordinació de la realització dels cursos.
f) L'assessorament en matèria de recursos humans als òrgans del Departament.
g) L'elaboració d'estudis i propostes relatives a la prevenció de riscos laborals.
h) L'elaboració del capítol I de l'avantprojecte de pressupost i el control de la despesa corresponent.
i) El seguiment de la negociació laboral en què participi el Departament i l'aplicació dels convenis subscrits.
j) Altres funcions de naturalesa anàloga que li siguin encomanades.
Al Servei de Gestió Econòmica li corresponen les funcions següents:
a) La preparació de l'avantprojecte del pressupost anual i la gestió, el seguiment i el control de l'execució del dit pressupost.
b) La gestió i el seguiment de les despeses i els ingressos i la tramitació dels documents comptables.
c) La supervisió del funcionament de la caixa d'habilitació.
d) El seguiment de les subvencions en coordinació amb les direccions generals.
e) La coordinació, la supervisió i, si escau, la tramitació dels expedients relatius al patrimoni del Departament, de despesa i contractació.
f) Altres funcions de naturalesa anàloga que li siguin encomanades.
Servei d'Organització i Qualitat dels Serveis
Al Servei d'Organització i Qualitat dels Serveis li corresponen les funcions següents:
a) L'assessorament als diferents òrgans del Departament en assumptes referents a l'organització i el funcionament administratiu.
b) L'elaboració de la carta de serveis del Departament i l'impuls i la coordinació de mesures de qualitat.
c) La coordinació i el perfeccionament dels circuits administratius, els impresos i els documents.
d) La planificació i la coordinació de les accions adreçades a la informació i l'atenció al ciutadà.
e) La planificació, la direcció i la coordinació de les necessitats en matèria d'informàtica del Departament i la coordinació amb els organismes competents en la matèria de la Generalitat de Catalunya.
f) El Registre general i l'arxiu del Departament.
g) L'elaboració, la proposta i el seguiment de les instruccions relatives al règim interior del Departament.
h) La planificació de l'adquisició, la conservació, el manteniment i la divulgació dels fons documental i bibliogràfic.
i) La coordinació de l'edició i la distribució de totes les publicacions del Departament.
j) La planificació, la coordinació, la supervisió i, si escau, l'execució de les actuacions de normalització lingüística i documental del Departament.
k) Altres funcions de naturalesa anàloga que li siguin encomanades.
L'Assessoria Jurídica es configura d'acord amb el que estableix l'article 14 del Decret 257/1997, de 30 de setembre, pel qual s'aprova el Reglament dels serveis jurídics de la Generalitat de Catalunya, que desplega la Llei 7/1996, de 5 de juliol, d'organització dels serveis jurídics de l'Administració de la Generalitat.
Al Gabinet Tècnic, amb rang orgànic de subdirecció general, li corresponen les funcions següents:
a) L'elaboració, la planificació o la coordinació dels informes, les publicacions i els estudis econòmics, estadístics i socials en matèries que són competència del Departament.
b) L'establiment de directrius i criteris tècnics i la coordinació de la producció estadística, així com, si s'escau, l'elaboració i la gestió d'estadístiques i bases de dades en les matèries competència del Departament.
c) L'elaboració de la memòria anual del Departament.
d) Altres funcions de naturalesa anàloga que li siguin encomanades.
La Secretaria per a la Societat de la Informació es configura com a secretaria sectorial amb rang orgànic de secretaria general, d'acord amb el que preveu l'article 11.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat, i té atribuïdes les funcions, en l'àmbit material de la informàtica i les telecomunicacions, següents:
a) La representació del Departament dins el seu àmbit específic d'actuació.
b) La promoció de la incorporació, a tots els nivells educatius, de la familiarització amb els instruments informàtics i de telecomunicacions.
c) La promoció de la incorporació de la llengua catalana als sistemes operatius, al programari i, en general, als productes informàtics d'acord amb els objectius generals de la política lingüística del Govern.
d) La sensibilització de la població catalana sobre la importància que té l'adaptació necessària dels usos econòmics i socials a les possibilitats que ofereixen la informàtica i la digitalització aplicada a les telecomunicacions.
e) L'elaboració del programa d'actuació de la Generalitat per promoure la incorporació de la informàtica i les telecomunicacions a tots els nivells de la societat catalana, en col·laboració, si escau, amb el Centre de Telecomunicacions i Tecnologies de la Informació de la Generalitat de Catalunya.
f) L'elaboració, conjuntament amb el secretari general del Departament, de la proposta d'avantprojecte de pressupost de la Secretaria per a la Societat de la Informació i dirigir-ne i controlar-ne la gestió.
g) L'elaboració dels programes de necessitats i la proposta de reformes per a la millora i el funcionament dels seus serveis.
h) L'exercici de les altres facultats que li atribueixi la legislació vigent.
Funcions i estructura de la Direcció General d'Universitats
16.1 A la Direcció General d'Universitats li correspon l'execució de les competències en universitats i, especialment, les funcions següents:
a) L'elaboració, la proposta, el seguiment i l'execució de la programació universitària de Catalunya.
b) La planificació, la gestió i el control de les escoles universitàries titularitat de la Generalitat de Catalunya.
c) La proposta de normativa, de programes i convenis de col·laboració en matèria universitària.
d) La proposta de subvencions i altres mesures de foment en matèria universitària.
e) La planificació, l'execució i el control del finançament universitari, així com la proposta i l'avaluació dels contractes programa i convenis de finançament que formalitzi el Departament amb les universitats.
f) La preparació del Pla plurianual d'inversions universitàries i el seu seguiment.
g) La preparació, la proposta i el seguiment de l'execució del pressupost de la Direcció General.
h) La preparació, la proposta i el seguiment de la programació en matèria d'inversions universitàries.
i) El foment de la participació de les universitats catalanes en els programes de formació i mobilitat, especialment, de la Unió Europea i la col·laboració amb territoris i universitats estrangeres.
j) La coordinació i el foment de les polítiques de normalització lingüística dins l'àmbit universitari i el suport a la Comissió de Promoció de l'Ensenyament del Català a l'Estranger.
l) Qualsevol altra funció que li atribueixi la normativa vigent.
16.2 De la Direcció General d'Universitats depenen els òrgans següents:
b) El Servei d'Avaluació i Seguiment.
17.1 A la Subdirecció General d'Universitats li corresponen les funcions següents:
a) L'assessorament i el suport al director general en matèria d'universitats.
c) La gestió de les escoles universitàries titularitat de la Generalitat de Catalunya.
d) L'assistència al director general en l'elaboració de la programació universitària de Catalunya i del Pla plurianual d'inversions universitàries.
e) La proposta de mesures de coordinació i de millora de funcionament de les universitats.
f) L'elaboració d'estudis tècnics i d'anàlisi econòmica dels projectes de programació universitària.
g) La preparació de la documentació i els antecedents necessaris per a l'elaboració de l'avantprojecte de pressupost de la Direcció General.
h) L'execució i el seguiment del pressupost de la Direcció General.
i) L'elaboració i la proposta dels expedients de modificació pressupostària.
j) L'elaboració de les propostes de subvencions i inversions i el seu seguiment.
k) Qualsevol altra funció que, d'acord amb la seva naturalesa, li sigui encomanada.
17.2 De la Subdirecció General d'Universitats, en depèn el Servei de Coordinació i Programació Universitària.
17.3 La Subdirecció General d'Universitats s'organitza, a més, en les àrees funcionals següents:
a) Àrea de Prospectiva Universitària i de Qualitat.
b) Oficina de Política Lingüística i d'Estudis.
Servei de Coordinació i Programació Universitària
Al Servei de Coordinació i Programació Universitària li corresponen les funcions següents:
a) L'elaboració de les propostes de normativa i l'informe dels estatuts de les universitats i dels seus plans d'estudi.
b) L'elaboració i la gestió dels programes i convenis de la Direcció General.
c) El foment de les activitats universitàries de postgrau i de formació permanent.
d) La tramitació dels expedients de creació, reconeixement, supressió i revocació d'universitats públiques i privades.
e) La tramitació dels expedients relatius als centres i als ensenyaments de les universitats públiques i dels centres docents adscrits que derivin de l'execució de la programació universitària de Catalunya, així com dels expedients relatius als centres i ensenyaments de les universitats privades.
f) Les relacions amb les institucions sanitàries concertades amb les universitats.
g) La preparació d'informació i el suport tècnic i jurídic a la Direcció General en l'àmbit de les seves atribucions.
h) Qualsevol altra funció que, d'acord amb la seva naturalesa, li sigui encomanada.
Àrea de Prospectiva Universitària i de Qualitat
A l'Àrea de Prospectiva Universitària i de Qualitat li corresponen les funcions següents:
a) L'estudi, el seguiment i l'avaluació dels models de finançament universitari.
b) La proposta, el seguiment i l'avaluació dels contractes programa de qualitat que s'estableixin entre l'Administració de la Generalitat i les universitats catalanes.
c) L'elaboració d'estudis, anàlisis i valoracions dels resultats econòmics de les universitats.
d) L'elaboració dels estudis de seguiment de l'execució i la liquidació dels pressupostos de les universitats.
Oficina de Política Lingüística i d'Estudis
L'Oficina de Política Lingüística i d'Estudis té les funcions següents:
a) La coordinació, la proposta i el seguiment de les iniciatives que des de l'Administració de la Generalitat, les universitats, els col·legis professionals i altres institucions duguin a terme o proposin en l'àmbit del foment de l'ús del català a les universitats.
b) L'elaboració de programes de cooperació en l'àmbit universitari de Catalunya i l'execució de programes de promoció davant les administracions de fora de l'àmbit de Catalunya.
c) L'assistència i el suport tècnic per a la realització de congressos i jornades.
d) La gestió, la coordinació i el seguiment de les publicacions de la Direcció General d'Universitats.
e) La recopilació de les dades referents a l'activitat i als serveis educatius de les universitats.
f) L'elaboració d'estudis de la situació universitària a Catalunya i a l'exterior.
g) L'elaboració de la memòria anual de la Direcció General d'Universitats en col·laboració amb la resta d'unitats de la Direcció General.
h) El suport i el seguiment de les tasques encomanades a la Comissió de la Promoció de l'Ensenyament del Català a les Universitats de fora de l'àmbit territorial de Catalunya.
A l'Àrea de Beques i Ajuts li corresponen les funcions següents:
a) El seguiment, la coordinació i l'avaluació de programes de beques i ajuts a l'estudi universitari.
b) L'elaboració de propostes i execució de programes amb les universitats catalanes.
c) La proposta i l'elaboració de campanyes informatives dels programes que es desenvolupin.
Al Servei d'Avaluació i Seguiment li corresponen les funcions següents:
a) La supervisió, la inspecció i el control del funcionament administratiu dels centres i els serveis universitaris titularitat de la Generalitat de Catalunya.
b) La supervisió i la inspecció, en els termes que preveu la normativa vigent, dels centres i els serveis universitaris que no són de la titularitat de la Generalitat.
c) La proposta de les mesures que correspongui adoptar per al bon funcionament dels centres i els serveis universitaris.
Funcions i estructura de la Direcció General de Recerca
23.1 A la Direcció General de Recerca li corresponen l'execució de les competències de la Generalitat en matèria de planificació, coordinació i foment general de la recerca científica i tecnològica i, especialment, les funcions següents:
a) L'execució de les funcions que li siguin assignades en el Pla de recerca de Catalunya.
b) El desenvolupament, en col·laboració amb la CIRIT i d'acord amb les directrius del Pla de recerca de Catalunya, de programes de recerca i innovació tecnològica.
c) La promoció de centres de recerca científica i tècnica.
d) La planificació de la formació de personal investigador i de suport a la recerca.
e) La dotació de recursos materials per a un desenvolupament millor de la recerca i la innovació tecnològica.
f) El foment de la participació universitària catalana en els programes de recerca estatals, europeus i internacionals.
g) El foment de les relacions científiques entres institucions catalanes i de fora de Catalunya.
h) El foment i el suport a les relacions empresa-universitat en temes de recerca i desenvolupament.
i) El suport al Consell Interuniversitari de Catalunya en l'àmbit de la recerca científica i tecnològica.
j) La col·laboració i la coordinació amb la CIRIT i amb altres organismes de la Generalitat dedicats a la promoció i la realització de la recerca a Catalunya.
k) La preparació, la proposta i el seguiment de l'execució del pressupost de la Direcció General.
l) La proposta de la normativa i de convenis de col·laboració en matèria de recerca científica i tecnològica.
m) Qualsevol altra funció que li atribueixi la normativa vigent.
23.2 De la Direcció de Recerca, en depenen els òrgans actius següents:
b) El Gabinet Tècnic de Recerca.
24.1 A la Subdirecció General de Recerca li corresponen les funcions següents:
a) L'assessorament i el suport al director general en la planificació, la coordinació i el desenvolupament en matèria de foment, promoció i coordinació general de la recerca científica i tecnològica.
c) La promoció de programes de formació i promoció del personal investigador i tècnic de suport a la recerca.
d) L'elaboració d'informes sobre l'execució de les actuacions de la Direcció General a les universitats catalanes i centres de recerca.
e) L'elaboració de propostes de normativa en matèria de recerca.
f) L'elaboració, la coordinació i el seguiment de les publicacions relatives a les actuacions i programes de la Direcció General, en coordinació amb el Gabinet Tècnic.
g) Qualsevol altra funció que, d'acord amb la seva naturalesa, li sigui encomanada.
24.2 De la Subdirecció General de Recerca, en depenen els òrgans actius següents:
a) El Servei de Formació i Promoció.
c) El Servei de Cooperació Científica.
Al Servei de Formació i Promoció li corresponen les funcions següents:
a) La proposta i l'execució dels programes de formació de recursos humans en l'àmbit de la recerca i de la tecnologia.
b) L'estudi i l'anàlisi de la formació d'investigadors i tecnòlegs.
c) La facilitació de la reincorporació de personal investigador format a l'estranger.
d) La proposta i l'execució d'actuacions destinades a promoure, estimular i millorar l'activitat dels investigadors.
e) El foment de les activitats investigadores entre els alumnes de tots els nivells educatius.
f) La prestació del suport tècnic i administratiu als avaluadors de les accions del Pla de recerca.
g) L'elaboració de les previsions econòmiques lligades a la formació d'investigadors.
h) L'elaboració de les propostes de convocatòries públiques d'ajuts en aquestes matèries que li corresponen i altres que li puguin encarregar.
Al Servei de Programes li corresponen les funcions següents:
a) La gestió i la informació sobre el funcionament dels programes propis de la Direcció General de Recerca de suport a la recerca científica i al desenvolupament tecnològic.
b) L'execució i el seguiment dels programes de suport a projectes de recerca i desenvolupament en el marc del Pla de recerca.
c) La gestió dels programes de suport a l'activitat investigadora de les universitats i centres catalans, especialment pel que fa a la recerca interuniversitària, interdisciplinària i prioritària a Catalunya.
d) L'informe sobre les propostes de creació, modificació i supressió de centres i d'instituts de recerca, així com la recopilació de la informació i de les dades referents a les activitats dels centre de recerca.
e) La gestió i la informació sobre el funcionament dels programes adoptats en el Pla de recerca i encarregats a la Direcció General per a la seva execució.
g) L'elaboració de la memòria anual i la de les accions definides en el Pla de recerca encarregades a la Direcció General en coordinació amb les altres unitats.
Servei de Cooperació Científica
Al Servei de Cooperació Científica li corresponen les funcions següents:
a) L'elaboració de la proposta, la gestió i el seguiment dels programes, convenis i acords de cooperació i col·laboració en l'àmbit de la recerca científica i el desenvolupament tecnològic amb universitats, centres de recerca i administracions de Catalunya i de fora de Catalunya.
b) La proposta d'actuacions de foment dels intercanvis de científics amb organismes de recerca nacionals i estrangers i el seu seguiment.
c) El foment i el suport de la participació de les universitats i els centres en programes de recerca estatals, europeus i internacionals.
d) La proposta, la gestió i el seguiment dels programes de cooperació internacionals en l'àmbit de la recerca i el desenvolupament.
e) La gestió d'accions de promoció i difusió de la ciència i la tecnologia, mitjançant publicacions, estudis, congressos i altres activitats.
28.1 El Gabinet Tècnic de Recerca està assimilat orgànicament a servei.
28.2 Al Gabinet Tècnic de Recerca li corresponen les funcions següents:
a) L'assistència al director general i a la CIRIT en l'elaboració del Pla de recerca de Catalunya.
b) L'estudi, l'assessorament i el suport tècnic i administratiu a la CIRIT i al director general.
c) El suport al director general i a la CIRIT en l'avaluació i el seguiment de les actuacions en matèria de recerca.
De la Secretaria del Consell Interuniversitari de Catalunya, que manté les funcions que preveu la normativa vigent, en depenen els òrgans següents:
a) L'Oficina de Preinscripció Universitària, que regula el Decret 159/1990, de 20 de juny.
b) L'Oficina que regula el Decret 334/1996, de 29 d'octubre, que passa a denominar-se Oficina de Coordinació i d'Organització de les PAAU a Catalunya.
30.1 La Comissió Interdepartamental de Recerca i Innovació Tecnològica (CIRIT) està constituïda pels membres següents:
a) El president, que és el president de la Generalitat, el qual pot delegar les seves funcions en el vicepresident.
b) El vicepresident, que és el conseller d'Universitats, Recerca i Societat de la Informació.
d) Un vocal amb rang de secretari general o director general, en representació de cada un dels departaments de l'Administració de la Generalitat i nomenat pels consellers respectius.
30.2 El president de la CIRIT té atribuïdes les funcions següents:
a) La representació institucional de la CIRIT.
b) La presidència de les reunions del Ple de la CIRIT.
30.3 Són funcions del vicepresident:
a) La representació de la CIRIT en cas d'absència del president i la substitució del president en les seves funcions.
b) La presentació al Govern de la proposta del Pla de recerca de Catalunya.
c) Totes les altres que li pugui delegar el president.
30.4 El director de la CIRIT, amb rang orgànic de director general, té les funcions següents:
a) La direcció i la representació legal de la CIRIT.
b) La coordinació amb els departaments i els organismes de la Generalitat.
c) Les relacions exteriors de la CIRIT, especialment amb l'Administració i els organismes de recerca estatals i estrangers.
d) La formalització dels acords del Ple i de la Comissió Delegada i vetllar pel seu compliment.
30.5 El secretari de la CIRIT és un funcionari nomenat pel vicepresident de la CIRIT i té les funcions següents:
a) L'assistència a les reunions del Ple i de la Comissió Delegada, amb veu però sense vot.
b) L'estesa d'acta de les reunions i donar fe dels acords adoptats.
d) La preparació de la relació d'assumptes que s'han d'incloure a l'ordre del dia de cada convocatòria i convocar-les en nom del vicepresident.
e) Vetllar per la custòdia de la documentació de la CIRIT.
f) Qualsevol altra funció que, d'acord amb la seva naturalesa, li sigui encomanada.
30.6 El director de la CIRIT forma part del Ple i de la Comissió Delegada de la CIRIT.
30.7 Sens perjudici de la composició de la CIRIT que regula aquest Decret, la CIRIT manté les funcions i el funcionament que preveuen el Decret 195/1991, de 16 de setembre, de coordinació de la recerca i de reorganització de la CIRIT, modificat pel Decret 203/1994, de 26 de juliol, i la resta de la normativa vigent.
31.1 Es crea, amb caràcter interdepartamental, el Consell de la Societat de la Informació.
31.2 Al Consell de la Societat de la Informació li corresponen les funcions següents:
a) L'assessorament sobre l'elaboració del Programa d'actuació de l'Administració de la Generalitat per promoure la incorporació de les noves tecnologies de la comunicació a tots els nivells de la societat catalana.
b) La proposta d'accions per sensibilitzar la societat catalana sobre la importància del coneixement i l'ús de les noves tecnologies de la informació i la comunicació, mitjançant l'actuació ordinària dels departaments de l'Administració de la Generalitat.
c) La coordinació de l'actuació dels òrgans de la Generalitat en relació amb la societat de la informació.
31.3 El Consell de la Societat de la Informació està integrat pels membres següents:
a) El conseller d'Universitats, Recerca i Societat de la Informació, que n'és el president.
b) El secretari per a la Societat de la Informació, que n'és el vicepresident.
c) Els secretaris generals dels departaments de l'Administració de la Generalitat o la persona en qui deleguin.
d) Un funcionari del Departament d'Universitats, Recerca i Societat de la Informació designat pel president, que actua com a secretari.
—1 Se suprimeixen els òrgans següents:
a) El Comissionat per a Universitats i Recerca.
b) El Comissionat per a la Societat de la Informació.
c) De la Direcció General d'Universitats, els òrgans actius no regulats en aquest Decret fins al nivell de secció.
d) De la Direcció General de Recerca, els òrgans actius no regulats en aquest Decret fins al nivell de secció.
e) El Consell per a l'Adaptació de la Generalitat a la Societat de la Informació.
f) La Comissió de Promoció del Sector Audiovisual.
g) L'Agència de Biotecnologia de Catalunya.
—2 El Centre de Telecomunicacions i Tecnologies de la Informació dóna suport al Departament d'Universitats, Recerca i Societat de la Informació en l'exercici de les seves funcions.
—3 Les referències que facin les disposicions vigents al Comissionat per a Universitats i Recerca s'ha d'entendre fetes al Departament d'Universitats, Recerca i Societat de la Informació.
—4 Sens perjudici del que estableix la disposició addicional 5, totes les referències que facin les disposicions vigents al Comissionat per a la Societat de la Informació, dins l'àmbit de les funcions pròpies de la Secretaria per a la Societat de la Informació, s'han d'entendre fetes a aquesta Secretaria, a la qual queden adscrits tots els òrgans col·legiats vigents fins ara adscrits al Comissionat esmentat i que tinguin atribuïdes funcions pròpies de la Secretaria.
La resta d'òrgans col·legiats vigents adscrits al Comissionat queden adscrits al Departament de la Presidència, mitjançant el Centre de Telecomunicacions i Tecnologies de la Informació.
—5 Les referències i les funcions atribuïdes al Comissionat per a la Societat de la Informació, mitjançant el Decret 225/1999, de 27 de juliol, o mitjançant altres disposicions vigents, quan no siguin pròpies de la Secretaria per a la Societat de la Informació, s'han d'entendre referides al Centre de Telecomunicacions i Tecnologies de la Informació.
—6 Es modifiquen els apartats 2 i 3 de l'article 4 del Decret 341/1989, d'11 de desembre, de creació de l'Institut d'Estadística de Catalunya, que queda redactat de la manera següent:
"4.2 La Junta de Govern en ple, la integren els membres següents:
a) El president de l'Institut, que és el conseller d'Economia, Finances i Planificació.
b) El vicepresident, que és nomenat pel conseller d'Economia, Finances i Planificació.
Un representant de cadascun dels departaments de la Generalitat, amb nivell mínim de director general, designat pel conseller respectiu.
El director de l'Institut Cartogràfic de Catalunya.
El secretari, que ha de ser un funcionari del Departament d'Economia, Finances i Planificació, designat pel conseller d'aquest Departament.
4.3 La Comissió Permanent, la integren els membres següents:
a) El president de l'Institut, que pot delegar en el vicepresident.
b) Els vocals, representants dels departaments de la Presidència, de Governació i Relacions Institucionals, d'Economia, Finances i Planificació, d'Interior i d'Universitats, Recerca i Societat de la Informació al Ple de la Junta."
—7 Es modifica l'article únic del Decret 13/1994, de 5 de gener, pel qual es modifica la composició de la Junta de Govern de l'Institut d'Estudis de la Salut, que queda redactat de la manera següent:
La Junta de Govern de l'Institut d'Estudis de la Salut que regula l'article 2 del Decret 324/1990, de 21 de desembre, té la composició següent:
President: el conseller de Sanitat i Seguretat Social o la persona en qui delegui.
Vicepresidents: el secretari general del Departament de Sanitat i Seguretat Social o la persona en qui delegui.
El director del Servei Català de la Salut o la persona en qui delegui.
Vocals: cinc representants del Departament de Sanitat i Seguretat Social, designats pel seu titular, dos d'ells a proposta del director del Servei Català de la Salut, i un tercer a proposta del gerent de l'Institut Català de la Salut.
Un representant del Departament d'Ensenyament, designat pel seu titular.
Un representant del Departament de Justícia, designat pel seu titular.
Un representant del Departament de Benestar Social, designat pel seu titular.
Un representant del Departament de Medi Ambient, designat pel seu titular.
Un representant del Departament de Treball, designat pel seu titular.
Un representant del Departament d'Universitats, Recerca i Societat de la Informació, designat pel seu titular.
Un representant de l'Escola d'Administració Pública de Catalunya, designat pel seu director.
Un representant de la CIRIT, designat pel vicepresident de la CIRIT.
Un representant del Consell Interuniversitari de Catalunya, designat pel conseller d'Universitats, Recerca i Societat de la Informació.
Un representant del Consell de Col·legis de Metges de Catalunya, designat pel seu president.
Un representant del Consell de Col·legis de Diplomats en Infermeria de Catalunya, designat pel seu president.
Un representant de l'Acadèmia de Ciències Mèdiques de Catalunya i Balears, designat pel seu president.
Un representant de la Reial Acadèmia de Medicina de Catalunya, designat pel seu president.
Un representant de la Reial Acadèmia de Farmàcia de Catalunya, designat pel seu president.
Un representant de la Unió Catalana d'Hospitals, designat pel seu president.
Un representant del Consorci Hospitalari de Catalunya, designat pel seu president.
El director de l'Institut d'Estudis de la Salut.
Fins a dues persones de reconegut prestigi i experiència en l'àmbit objecte de l'activitat de l'Institut, designades pel conseller de Sanitat i Seguretat Social.
Secretari: una persona designada pel conseller de Sanitat i Seguretat Social, que pot ser membre de la Junta de Govern o no.
En aquest últim cas actuarà amb veu i sense vot."
—8 Es modifica la composició del Consell d'Administració de l'Agència d'Avaluació de Tecnologia i Recerca Mèdiques, que regula l'article 5.2 dels Estatuts de l'Agència esmentada, aprovats per l'Acord del Govern de la Generalitat de 30 de maig de 1994, que autoritza el Servei Català de la Salut a crear l'empresa pública Agència d'Avaluació de Tecnologia Mèdica, publicat per la Resolució de 17 de juny de 1994 i modificat per l'Acord del Govern de 10 de gener de 2000, publicat per la Resolució de 3 de febrer de 2000.
"5.2 El Consell d'Administració té la composició següent:
Aquests càrrecs són nomenats pel Govern, tots a proposta del conseller de Sanitat i Seguretat Social excepte un, que ho és a proposta del conseller d'Universitats, Recerca i Societat de la Informació.
Secretari: que pot ser-ne membre o no i serà designat pel Consell d'Administració."
—9 Es modifica la composició del Consell d'Administració de l'Institut Català d'Oncologia, regulada a l'article 5.2 dels Estatuts de l'Institut esmentat, aprovats per l'Acord del Govern de la Generalitat de 7 de febrer de 1995, que autoritza el Servei Català de la Salut a crear l'empresa pública Institut Català d'Oncologia, publicat per la Resolució de 7 de març de 1995 i modificat per l'Acord del Govern de 10 de gener de 2000, publicat per la Resolució de 4 de febrer de 2000.
Vocals: en un nombre entre quatre i deu, un dels quals ho serà en representació de les associacions catalanes de lluita contra el càncer i un altre en representació del Departament d'Universitats, Recerca i Societat de la Informació.
Aquests càrrecs són nomenats pel Govern, tots a proposta del conseller de Sanitat i Seguretat Social excepte el representant del Departament d'Universitats, Recerca i Societat de la Informació, que ho és a proposta del seu titular.
Secretari: que podrà ser-ne membre o no i serà designat pel Consell d'Administració."
—10 Es modifica la composició del Consell d'Administració de l'Institut de Diagnòstic per la Imatge, regulada a l'article 5 dels Estatuts de l'Institut esmentat, aprovats per l'Acord del Govern de 24 de novembre de 1992, que autoritza el Servei Català de la Salut a modificar la denominació i els Estatuts de l'empresa pública Centre de Ressonància Magnètica de la Ciutat Sanitària Vall d'Hebron, publicat per la Resolució de 17 de febrer de 1993.
5.1 El Consell d'Administració és l'òrgan de direcció i control superior de l'Institut de Diagnòstic per la Imatge.
President: el director del Servei Català de la Salut o la persona en qui delegui.
10 vocals nomenats pel Govern de la Generalitat, a proposta del conseller de Sanitat i Seguretat Social, entre persones de solvència i experiència reconegudes en l'àmbit de la gestió dels serveis sanitaris o de les tècniques de diagnòstic per la imatge, un dels quals en serà vicepresident.
1 vocal nomenat pel Govern de la Generalitat, a proposta del conseller d'Universitats, Recerca i Societat de la Informació.
Secretari: una persona designada pel director del Servei Català de la Salut, la qual, si no és membre del Consell, actuarà amb veu però sense vot."
—1 Mentre no es constitueixi l'Institut Català de les Indústries Culturals, la funció que preveu l'article 6.2 del Decret 125/1998, de 26 de maig, pel qual es crea el Comissionat per a la Societat de la Informació, i se n'estableixen les funcions i l'organització, l'executarà el Centre de Telecomunicacions i Tecnologies de la Informació.
—2 Els negociats dependents de les subdireccions generals, dels serveis i de les seccions afectats per aquest Decret romandran mentre no es modifiquin les disposicions que els regulen.
—3 Les persones que ocupen els llocs de comandament de les unitats modificades per aquest Decret seguiran exercint les seves funcions respectives mentre no es proveeixin els llocs de treball corresponents d'acord amb l'estructura regulada.
—4 Els funcionaris i el personal que resultin afectats per les modificacions orgàniques d'aquesta norma continuen percebent la totalitat de les seves retribucions amb càrrec als crèdits als quals s'estaven imputant, fins que s'adoptin les disposicions de desplegament i pressupostàries corresponents.
El Decret 140/1986, de 10 de maig, de creació de l'Agència de Biotecnologia de Catalunya.
Els articles 3, 8, 9, 10 i 11 del Decret 195/1991, de 16 de desembre, de coordinació de la recerca i de reorganització de la CIRIT.
El Decret 318/1992, de 28 de desembre, pel qual es crea el càrrec de comissionat per a Universitats i Recerca i es regulen l'organització i la distribució de funcions en matèria d'universitats i recerca.
El Decret 122/1994, de 30 de maig, pel qual es modifica el Decret 318/1992, de 28 de desembre, de creació del càrrec de comissionat per a Universitats i Recerca i se n'estableix l'estructura.
Els articles 2, 3, 4, 5, 6, 7, 8 i 9 del Decret 203/1994, de 26 de juliol, pel qual es modifica el Decret 195/1991, de 16 de setembre, de coordinació de la recerca i de reorganització de la CIRIT, i s'estructura el Gabinet Tècnic de Recerca.
El Decret 125/1998, de 26 de maig, pel qual es crea el Comissionat per a la Societat de la Informació, i se n'estableixen les funcions i l'organització, excepte l'article 6.2.
El Decret 87/1999, de 23 de març, pel qual es modifica el Decret 195/1991, de 16 de setembre, de coordinació de la recerca i de reorganització de la CIRIT.
Queden derogades totes les disposicions del mateix rang o inferior que s'oposin al que estableix aquest Decret o el contradiguin.
—1 Es faculta el conseller d'Universitats, Recerca i Societat de la Informació per dictar les disposicions necessàries per al desplegament d'aquest Decret, i el conseller d'Economia, Finances i Planificació per fer les modificacions pressupostàries necessàries per donar compliment a aquest Decret.
—2 Aquest Decret entrarà en vigor el mateix dia de la seva publicació al DOGC.